Ligurian:
# Preusa giornalistica in zeneise do secolo XXI

Do Neuveçento, l’urtima tentativa de pubricâ unna revista in zeneise a remontava à «Zena», diretta da-o Ettore Balbi, ch’a l’ea sciortia tra o 1958 e o 1959; dapeu, tra o ’93 e o ’94 gh’ea stæto l’esperimento de «Còcine», promòsso da-o Fiorenso Toso, progetto fòscia utopistico de favoî o senso de union tra i liguri, e da fondamentale unitæ da seu lengua, in ospitâ contributi de tutte e varietæ da Liguria, compreiso o tabarchin, o spezzin e i parlæ de l’Ôtrazovo; a l’ea unna revista ciù che atro letteräia, ma con un euggio a-a politica e a-a soçietæ ascì. Con voei repiggiâ st’idea, pe iniçiativa do sottoscrito, tra o 2000 e o 2001 l’é sciortio «Bollezzumme!», unn’ e-zine, ancon oua vixibile in linia, a primma in zeneise, con l’aggiutto de diversci conlaboratoî, che dapeu an piggiou de atre stradde. Ma a gròssa novitæ, in ponto preusa giornalistica do neuvo secolo, a l’é arrivâ do 2015 con Parlo ciæo, pagina do cotidian «Il Secolo XIX» scrita areo in zeneise à cua do critico letteräio e promotô coltuale Dria Aquaron, ch’o l’à repropòsto con fòrsa, à un ambiente ch’o s’ea sempre mostrou indifferente a-a costion, o tema de unna preusa zeneise, ch’a pòsse affrontâ che se segge argomento sensa complesci de inferioritæ comme ògni atra lengua. In sce Parlo ciæo de sti anni s’é trattou de tutto, da-a critica letteräia à l’attualitæ, da-a lenguistica a-a politica, graçie ascì a-o contributo de conlaboratoî de livello. Dapeu, inte di anni reçenti, co-o progredî de tecniche digitale, s’é posciuo vedde ascì di atri periòdichi de taggio profescionale, segge in sciô web, segge in sciô papê stampou, comme «O Zinâ» do giornalista Fabio Canessa e «O Stafî» diretto da-o Dria Aquaron.

O l’é stæto sorvetutto un periòdico de approfondimento politico e soçiale, e unna neccia tra i varri articoli pubricæ, tutti affiæ à studioxi e profescionisti de l’informaçion, a l’é de grammo fâ.

Tra tante cöse a n’é pasciua interessante sta traduçion da-o Céline, un di mascimi scrittoî do Neuveçento, reiso inte un bon zeneise. Tra l’atro, no beseugna ascordâ che in Italia o traduttô «istòrico» do Céline o l’é stæto o Giorgio Caproni, poeta e scrittô pe ciù versci ligou à Zena.

O Zinâ, in italian l’orizzonte, o sciòrte tutte e settemañe in sciô web à cua do giornalista Fabio Canessa e o dà in zeneise un transonto scintetico de notiçie da-a Liguria, da l’Italia e da l’estranxeo, co-a mæxima profescionalitæ e serietæ ch’a se peu pretende da-e pubricaçioin de unn’atra lengua che se segge. De ògni articolo vëgne fornia a verscion audio, cösa importantiscima di nòstri tempi pe conservâ a corretta prononçia. O direttô de «O Zinâ» o l’é conosciuo anche pe avei tegnuo un notiçiaio in zeneise da-i micròfoni de l’emittente televixiva «Primocanale», pe quarche tempo.

Da l’ediçion di 16 d’agosto 2024.

Da l’ediçion di 16 d’agosto 2024.

Da l’ediçion di 16 d’agosto 2024.

English translation:
# Journalistic prose in Genoese in the 21st century

In the 20th century, the last attempt to publish a magazine in Genoese dated back to “Zena”, directed by Ettore Balbi, which came out between 1959. Later, between ’93 and ’94 there was the “Còcine” experiment, promoted by Fiorenzo Toso, a perhaps utopian project to foster a sense of unity among Ligurians, and of the fundamental unity of their language, by publishing contributions from all the varieties of Liguria, including Tabarchino, Spezzino and the spoken languages of Oltregiogo; it was more of a literary journal, but with an eye on politics and society as well. This idea was picked up by “Bollezzumme!”, which came out between 2000 and 2001 by initiative of the undersigned. It is an e-zine, the first in Genoese, still now visible online, created with the help of different contributors, who later took other paths. The most significant novelty in terms of journalistic prose of the new century, however, came in 2015 with the appearance of Parlo Ciæo, a page of the newspaper “Il Secolo XIX” written entirely in Genoese, edited by literary critic and cultural promoter Andrea Acquarone, who vigorously re-proposed – in an environment that had always shown indifference to the issue – the theme of a Genoese prose that could deal with any topic without inferiority complexes, like any other language. Over the years, Parlo Ciæo has covered everything, from literary criticism to current events, from linguistics to politics. Finally, in recent years, with the advancement of digital techniques, other periodicals with a professional slant also appeared, both on the web and in print, such as “O Zinâ” by journalist Fabio Canessa and “O Stafî”, edited by Andrea Acquarone.

It was primarily a periodical of political and social insight. A selection among the various articles published, all entrusted to scholars and information professionals, is difficult to make.

Among many things, we found this translation from Céline, one of the greatest writers of the 20th century, rendered in good Genoese, interesting. Incidentally, it should not be forgotten that in Italy the “historical” translator of Céline was Giorgio Caproni, a poet and writer in more ways than one linked to Genoa.

O Zinâ, in English “the horizon”, comes out every week on the web and is edited by journalist Fabio Canessa. It provides in Genoese a concise summary of news from Liguria, Italy and abroad, with the same professionalism and seriousness that can be expected of publications in any other language. An audio version of each article is provided, which is very important in our times to preserve correct pronunciation. The editor of “O Zinâ” is also known for having held a news program in Genoese from the studio of the TV station “Primocanale” for some time.

From the August 16, 2024 issue.

From the August 16, 2024 issue.

From the August 16, 2024 issue.